Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin ja Euroopan unionin välille on syntynyt uusia jännitteitä, -
jotka näyttävät kiristävän etenkin ulkopoliittisia suhteita.
Israel ei salli EU:n ulkopolitiikan päällikön Joseph Borrelin -
tehdä virallista vierailua maahan. Näin halutaan protestoida -
hänen kommenttejaan, joissa palestiinalaisten terrorin uhrit -
rinnastetaan IDF:n surmaamiin terroristeihin.
Joseph Borrellia ei ole estetty saapumasta maahan, -
mutta ulkoministeriö ei aio isännöidä häntä virallisella vierailulla -
hänen Project Syndicate lehdessä julkaisemansa artikkelin johdosta.
EU:n ulkopoliittisella hallintoelimellä Brysselissä on pitkään ollut -
kireät suhteet Israeliin, koska heillä on poliittisia erimielisyyksiä -
Israelin ja Palestiinan konfliktissa.
Jännitteet liittyvät erityisesti Israelin siirtokuntien toimintaan ja -
ovat estäneet unionin ja Israelin assosiaationeuvostoa -
kokoontumasta vuosikymmeneen.
Neuvoston kokoontuminen uudelleen mahdollistui entisen pääministeri -
Yair Lapidin vahvistaessa YK:n yleiskokouksessa viime lokakuussa, -
että Israel on sitoutunut kahden valtion ratkaisuun.
Joseph Borrelin kommentit eivät ole ainoat, -
jotka kiristävät jännitteitä unionin ja Israelin välillä.
Unioni on toistuvasti kieltäytynyt julistamasta -
Iranin Vallankumouskaartia terroristijärjestöksi,
eikä tehnyt sitä viime helmikuussakaan, -
kun ulkoministerit tapasivat Brysselissä.
Unionissa on myös puhuttu avoimen kriittisesti -
Israelin uuden hallituksen politiikasta Israelin ja Palestiinan konfliktissa, -
sekä sen oikeuslaitoksen uudistusohjelmasta, -
jonka Euroopan unionin blokki pelkää heikentävän Israelin demokratiaa.
Israelilla ja Euroopan unionilla on tiivis kauppakumppanuus, -
ja juutalaiselle valtiolle on usein myönnetty samat mahdollisuudet -
osallistua moniin EU:n ohjelmiin ja tutkimusprojekteihin -
kuin unionin omille jäsenmaille.
Viime maanantaina räjähti pommi pohjoiseen johtavan valtatie 65 varrella
lähellä Meggidoa, aiheuttaen yhden ihmisen loukkaantumisen.
Hän on edelleen sairaalassa vakavassa tilassa.
Kyseessä on armeijan lähteiden mukaan -
Iranin ja Hizbollahin käynnistämä uusi mahdollinen tienvarsipommien aalto.
Puolustusministeri Yoav Galant kutsui kiireellisesti koolle -
maan turvallisuuskabinetin arvioimaan tilannetta.
Kyse ei ollut ensimmäisestä tämän tyyppisestä iskusta.
Ennen tätä oli tapahtunut ainakin yksi yritys, -
mikä viittaa mahdolliseen uuteen käänteeseen terrorismissa.
Aikaisemmin maaliskuun alussa pommi asetettiin bussiin -
Beitar Elite nimisessä pikkukaupungissa.
Se syttyi tuleen, mutta ei räjähtänyt.
Sotilaslähteiden arvioiden mukaan -
Megiddon risteyspommin asettanut terroristi oli soluttautunut Israeliin -
Libanonista käsin kaksi vuorokautta aikaisemmin.
Armeija ja poliisi käynnistivät laajat etsinnät -
pommin asettajan löytämiseksi.
Räjäytettyään tienvarsipommin hän oli liftannut -
pohjoiseen suuntautuvaan autoon ja yritti päästä Libanonin rajalle.
Shin Bet -joukot kuitenkin pysäyttivät auton ja kun soluttautuja avasi tulen -
ja alkoi sormeilla pommiliiviään, he joutuivat ampumaan hänet.
Pommiliivin lisäksi terroristilla oli myös pistooli ja käsikranaatti.
Armeijaradio kertoi torstaina, että alustavan tutkimuksen mukaan -
hyökkäyksen tehnyt terroristi on taustaltaan palestiinalainen.
Siihen viittaa se, että hän on kotoisin pakolaisleiristä Etelä-Libanonista.
Myös Hamas on pyrkinyt laajentamaan toimintaansa Libanonissa.
Vaikka pohjoinen raja on ollut yksi Israelin hiljaisimmista jo pitkään, -
IDF-lähteet sanoivat, että jos he saavat selville, -
että Hizbollahin korkein taho määräsi hyökkäyksen, -
sillä tulee olemaan vakavat seuraukset.
YK:n rauhanturvajoukkojen, UNIFILin tiedottaja totesi -
vastauksena Meggido-pommittajaa koskeviin raportteihin, -
että UNIFIL ei ole havainnut sinisen linjan ylitystä viime päivinä.
UNIFIL-operaation johtaja ja ylipäällikkö -
kenraalimajuri Aroldo Lázaro kehottaa molempia osapuolia pidättyväisyyteen
ja ylläpitämään vakautta alueella.
Kummankin tulisi käyttää UNIFILin koordinaatioita ja yhteyksiä -
väärinkäsitysten välttämiseksi ja jännitteiden vähentämiseksi.
Israelin sisäpolitiikkaa pitkään hiertänyt hanke -
maan oikeuslaitoksen uudistamisesta,
on saanut presidentti Isaac Herzogin puuttumaan asian käsittelyyn.
Hänen ehdotuksensa on julkistettu israelilaisissa medioissa -
ja on saanut laajaa kansallista tukea yli puoluerajojen.
Valtaosa nykyisen hallituskoalition puolueiden äänestäjistä -
vastustaa ehdotusta.
Oppositiopuolueiden äänestäjistä kaksi kolmasosaa kannattaa sitä.
Näyttää siltä, ettei hallituskoalitio hyväksy presidentin ehdotusta -
sellaisenaan, mutta voisi asettaa sen neuvottelujen pohjaksi, -
sanotaan hallituksen tiedonannossa.
Yleisesti uskotaan, että jonkinlainen kompromissi voitaisiin saavuttaa -
vielä ennen pääsiäistä.
Saksan hallitus aikoo ostaa Israelilta -
Arrow-3 ilmapuolustusjärjestelmän yksinoikeudella -
Jerusalem Post lehden mukaan.
Hankintaan liittyvä valtuutuskirje on tarkoitus allekirjoittaa -
noin viikon kuluttua, mutta lopullinen eduskunnan hyväksyntä -
viivästynee syysistuntoon.
Viime vuonna Saksan suhtautuminen puolustuskysymyksiin -
koki jyrkän muutoksen, kun Venäjä hyökkäsi Ukrainaan.
Berliinissä ymmärrettiin, -
että jos Moskova kääntäisi sotilaallisen katseensa Länsi-Eurooppaan, -
Saksan oma, nykyinen puolustus olisi erittäin riittämätön.
Samaan aikaan, vaikka oli toivoa, että Saksan Liittopäivät antaisi -
lopullisen hyväksyntänsä jo tällä viikolla tai aivan lähitulevaisuudessa,
useat parlamentissa esitetyt kysymykset ovat johtaneet siihen, -
että lopullista hyväksyntää on siirretty syysistuntoon.
Aiemmin maaliskuussa kerrottiin, että Yhdysvallat on hyväksynyt kaupan.
Se oli yksi useista kaupan toteutumisen edellytyksistä, -
mutta ei viimeinen vaihe.
Kun sopimus on allekirjoitettu, maiden puolustusministeriöt voivat alkaa -
luomaan konkreettisempaa perustaa sopimuksen yksityiskohdille.
Edelliseen liittyen, Israelilla ja Saksalla on ollut mittavia -
sotateollisuuteen liittyviä hankkeita jo usean vuosikymmenen ajan.
Mm. Israelin sukellusvenelaivasto ja korvetit on kaikki tilattu Saksasta.
Uusinta uutta tulee edustamaan vastikään Saksasta tilattu -
uusi Dolphin 2 luokan sukellusvene, INS Dragon, -
joka on parhaillaan testattavana ja varusteltavana Kielissä.
Se, mitä siitä on tihkunut julkisuuteen, on Israelin sukellusveneiden kohdalla -
aivan erityistä, nimittäin pystysuora ohjuslaukaisu.
Nykyiset Dolphin-luokan veneet ampuvat sekä torpedoja -
että risteilyohjuksia perinteisesti veneiden keulasta, -
mutta uudessa veneessä ohjukset kyetään ampumaan kohtisuoraan -
ja myös pinnan alta. Tästä syystä uusi vene on jonkin verran pidempi -
muuhun Dolphin-luokkaan verrattuna.
Tietoa siitä, että voidaanko näitä ohjuksia varustaa myös ydinkärjillä, -
ei ole tietenkään annettu julkisuuteen, -
sillä Israel ei ole virallisesti ilmoittanut olevansa ydinasevaltio.
Julkisuuteen tieto tästä uudesta venetyypistä tuli samoihin aikoihin, -
kun Iran ja Saudi-Arabia ilmoittivat -
diplomaattisuhteidensa palauttamisesta.
Samaan ilmoitusyhteyteen liittyi myös Iranin julkistama tieto siitä, -
että yksikään sen naapurivaltioista ei tulisi sallimaan minkään ulkovallan -
käyttää ilmatilaansa Iraniin suunnattuihin sotilaallisiin iskuihin.
Israelin hallituksen valtionvarain- ministeri Bezalel Smotrich -
hämmentää kansainvälispoliittista ilmapiiriä toteamalla julkisesti, -
että Palestiinan kansaa ei ole olemassa.
Smotrich on yksi äärioikeistolaispoliitikoista, -
jotka eivät hyväksy sitä, että alueelliset arabit -
omaksuvat termin palestiinalainen kuvaamaan itseään.
Hän kiisti palestiinalaisten olemassaolon puheessaan, -
jonka hän piti Pariisissa.
"Ei ole olemassa sellaista asiaa kuin palestiinalaiset, -
koska ei ole olemassa Palestiinaa." sanoi Smotrich, -
joka johtaa uskonnollis-sionistista puoluetta.
"Keitä oikeat palestiinalaiset ovat?
Olen itsekin tietyssä mielessä palestiinalainen." hän sanoi.
Hän mainitsi perheensä 13 sukupolvea Israelin maassa -
ja mainitsi isoäitinsä, joka oli syntynyt pohjoisessa rajakaupungissa
Metulassa yli sata vuotta sitten, ennen valtion luomista.
Ennen vuotta 1948, nykyisen Israelin valtion aluetta -
kutsuttiin Palestiinaksi.
Roomalaiset käyttivät tätä termiä viittaamalla muinaiseen Filisteaan, -
valloitettuaan muinaisen Israelin valtion.
Israelin arabien on kuultava tämä totuus, ministeri Smotrich sanoi.
"Tämä totuus on kuultava Elysee- palatsissa ja Valkoisessa talossa.
Koko maailman täytyy kuulla nämä asiat, koska tämä on totuus.
Palestiinalainen kansanryhmä on ollut olemassa alle sata vuotta.
He eivät täytä kansainvälistä kansakuntastandardia, -
koska heiltä puuttuu ainutlaatuinen historia, kulttuuri, kieli ja valuutta.
Kysyn teiltä, kuka oli ensimmäinen Palestiinan kuningas, -
mitä ainutlaatuista kieltä heillä on, -
onko koskaan ollut palestiinalaista kolikkoa?
Onko palestiinalaisella historiaa tai kulttuuria? Ei ole.
Palestiinalaisvaltiota ei ole milloinkaan ollut olemassa."
Näin valtionvarainministeri Smotrich.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7